Lolland-Falsters Stifts-Tidende, 1839-07-02
Udenlandske Nyheder. England. Ved Afstemningen den 23de f.M. om at bevilge 1000 Pd. St. til Understøttelse. for de katholske og andre Skoler, erholdt Ministrene denne Sum kun bevilget ved en Majoritet af 2 Stemmer. Denne høist ubetydelige Majoritet kan man dog ikke saa meget tilskrive Ministrenes Afmagt, som Englændernes bekjendte Frygt for at foretage noget, der kunde lede til at antage, at den engelske Kirke vilde lide Skade, og i deres Opposition søgte Torierne fornemmelig at godtgjøre, at Kirkens Tarv blev krænket ved at billige den forlangte Sum, men som en Følge heraf frembyde de i denne Anledning førte Debatter ingen Jnteresse for Udlandet. – Sagen om hemmelig Afstemning ved Parlamentsvalgene beskjæftiger endnu stedse Bladene, og af en i Globe meddeelt Oversigt over Afstemningen om dette Spørgsmaal i Underhuset, seer man, at Sagen stedse vinder flere Tilhængere: medens der nemlig i Aaret 1833 da Sagen først kom paa Bane kun var 106 Stemmer for den, talte den alt i næste Aar 146, og nu i Aar, 216 Stemmer. - Hertugen af Wellington har atter iaar feiret Aarsdagen for Slaget ved Waterloo, men har denne Gang truffet den Foranstaltning at kun de indbudne Gjæster havde Adgang til Gjæstebudet, medens tidligere ogsaa Hertugens andre Venner havde Adgang som Tilskuere. - Medens Bla denne af Hof=Annecdoter søge at udlede at Dronningen nærer personlig Uvillie mod Torypartiet, vedblive Ministrene stadigen at vise sig eftergivne mod dette mægtige Parti, og har saaledes erklæret, at ville tilbagetage et Forslag om Anlæggelsen af Jernbaner i England, formeentlig fordi de frygtede for Toriernes Opposition. At dette meget vil skade Ministrenes Anseelse i Jrland er naturligt. Frankrig. Jfølge det Hoffet hengivne Blad, la Presse skal man have opdaget et Complot, hvis Hensigt var at stikke Operahuset i Brand, og under den derved fremkaldte almindelige Forvirring, bemægtige sig Hotel de Ville. De officielle Blade, indeholde imidlertid endnu intet om denne Historie, der antages at være opdigtet. – Commissionen, der skal afgive Beretning om Ministrenes Fordring, paa 10 Mill. Fres, til Flaaden i Levanten, har besluttet at opfordre Ministrene til, forinden at opgive en bestemt Plan, som de vil følge, og ikke overlade det til Øieblikkets Begivenheder at bestemme, hvad Forholdsregler, der skal tages. – Deputeret kammeret har antaget Lovforslaget og Generalstaben, men det er efter Committeens Forslag dog bleven betydelig modificeret. J Debatterne om denne Sag har Marschal Soult atter viist sin parlamentariske Ubetydelighed, hvorimod Ministeren Dufaure, gjentagende Gange har udtalt meget frisindede Anskuelser. Processen mod de fængslede Deeltagere i Opstanden den 12 Mai, venter man nu skal begynde den 27 Junii, og Regjeringen træffer i denne Anledning mange Forsigtighedsregler, for at sikkre sig mod ethvert Forsøg til at fornye Urolighederne, hvilket den synes at frygte for. Af de Arresterede frigives kun faae, dog skal det være lykkedes Een af dem, ved at godtgjøre sin Loyalitet paa følgende Maade: Han gjorde nemlig opmærksom paa, at han, som Gensd' arme under Restaurationen, meget ivrig havde forfulgt en af de daværende Sammensvorne, der kun blev frelst ved en Medsammensvorens Klogskab, og i denne Medsammensvorne og Hjælper opdagede han nu en af Jnstruxtionsdommerne nemlig Hr. Merilhou, der strax angav Manden. Overhovedet dadles det meget at Pairsretten har begaaet den Feil til Jnstruxionscommissairer at vælge tre forhenværende Carbonari (Merilhou, Barthe og Schonen) samt en demagogisk Ophidser (Cousin.) Vel hedder det, vide saadanne Folk, hvorledes slige hemmelige Selskaber ere indrettede, men det er dog utidtigt at lade Folk, der have været Forædere mod den ældre bourbonske Linie, dømme dem, der ere det mod den Yngre.